Growth/Newsletters/27/bn

গ্রোথ দলের নিউজলেটার #২৭
 গ্রোথ দলের ২৭তম নিউজলেটারে আপনাকে স্বাগতম! অনুবাদে সহায়তা করুন 

গ্রোথ দলের বার্ষিক পরিকল্পনা
আমরা জুলাই ২০২৩ - জুন ২০২৪ সময়সীমার মধ্যে আমাদের বার্ষিক পরিকল্পনা তৈরি করেছি।

এই বছরে আমাদের প্রথম প্রকল্প হবে সম্প্রদায় কনফিগারেশন ২.০, যা উচ্চতর অধিকারবিশিষ্ট অবদানকারীদের স্বচ্ছভাবে সহায়তা করবে যেন তারা অন-উইকি কাজগুলো সহজে কনফিগার করতে পারে।

এরপরে আমরা নিম্নোক্ত প্রকল্পগুলোর একটি নিয়ে এগিয়ে যাব: এই সকল প্রকল্প নিয়ে আপনার ভাবনা জানান আমাদেরকে উক্ত প্রকল্পের আলাপ পাতায়, বা গ্রোথের বার্ষিক পরিকল্পনার আলাপ পাতায়।
 * নিবন্ধ তৈরি: এই প্রকল্পের লক্ষ্য হলো নতুন অবদানকারীদের নতুন নিবন্ধ তৈরির ক্ষেত্রে আরো ভালোভাবে নির্দেশনা দেয়া। নতুন পাতা পর্যালোচনাকারীদের কাজ কমানোও এর অন্যতম উদ্দেশ্য।
 * সম্পাদনা-ব্যতীত অংশগ্রহণ: এই প্রকল্পের লক্ষ্য কম ঝুঁকিপূর্ণ উপায়ে পাঠকদের উইকিপিডিয়ার প্রতি আকৃষ্ট করা যেন উইকিমিডিয়া আন্দোলনে আরো পাঠকগণ যুক্ত হয়।



পরামর্শকৃত সম্পাদনা
আমরা নতুন অনুচ্ছেদ-ভিত্তিক “একটি ছবি যুক্ত করুন” কাঠামোবদ্ধ কাজ গ্রোথের পাইলট উইকিতে (আরবি, বাংলা, চেক, ও স্প্যানিশ) চালু করেছি। এই কাজটি উইকিপিডিয়া জুড়ে কাঠামোবদ্ধ উপাত্ত প্রকল্পের অংশ ছিল। আমরা সম্পাদনাগুলো দেখছি এবং সম্প্রদায়ের মতামতকে গুরুত্বের সাথে নিচ্ছি।

পরামর্শকৃত সম্পাদনায় বর্তমানে নতুন ভাষা-নির্বিশেষে বিষয়ের শ্রেণিবিভাগ যুক্ত হয়েছে। এই পরিবর্তনের আওতায় আছেন ইংরেজি ছাড়া অন্য ভাষার উইকিপিডিয়ার ব্যবহারকারীরা। নবাগতরা এখন কাজের পরামর্শের ক্ষেত্রে আরো বৈচিত্র্যময় পরামর্শ পাবেন। আগে ইংরেজি উইকিপিডিয়া বিষয় নির্বাচনের ক্ষেত্রে ব্যবহৃত হতো। পরিবর্তনটি ধীরে ধীরে হচ্ছে কারণ বিষয়ের তালিকা ফাঁকা হয়ে গেলে পুনরায় ফলাফল প্রদর্শিত হয়ে থাকে। গবেষণা দল কয়েক মাসের মধ্যেই এর প্রভাব নিয়ে কাজ করবে।

আগস্টের ১ তারিখ হতে এই সকল নতুন উইকিপিডিয়া "একটি লিঙ্ক যুক্ত করুন" বৈশিষ্ট্যটি লাভ করবে:

মেন্টরশিপ
গ্রোথ দল নবাগতদের জন্য মেন্টরশিপ প্রোগ্রাম চালু করার জন্য বিভিন্ন বৈশিষ্ট্য যুক্ত করেছে। প্রত্যেক নবাগত একজন স্বেচ্ছাসেবক মেন্টরকে পান যিনি উৎসাহ দেন এবং প্রশ্নের উত্তর দেন। সম্প্রদায় এই মেন্টরশিপ পদ্ধতি গঠন করতে পারে বা যুক্ত হতে পারেন বিশেষ:মেন্টর_পরিচালনা পাতার মাধ্যমে। এই মেন্টরশিপ পদ্ধতি বিশেষ:গ্রোথ_কনফিগারেশন_সম্পাদনা পাতার মাধ্যমে সম্পাদনা করা যায়।

মেন্টরশিপ আরো সম্প্রদায়ে যুক্ত হচ্ছে। উইকিমিডিয়া ফাউন্ডেশনের ডেটা সাইন্টিস্ট মেন্টরশিপের প্রভাব দেখবেন। আমরা স্প্যানিশ এবং ইংরেজি উইকিপিডিয়ায় এর প্রভাব দেখব।

গ্রোথ দল সিঙ্গাপুরে অনুষ্ঠেয় উইকিম্যানিয়া ২০২৩-এ উইকিপিডিয়ায় নতুন অবদানকারীদের মেন্টরিং শীর্ষক সেশন নেবে। কর্মশালার অংশগ্রহণকারীরা গ্রোথের মেন্টরশিপ বৈশিষ্ট্য নিয়ে আলোচনা করবেন।



ইতিবাচক প্রেরণা
আমরা শীঘ্রই ইতিবাচক প্রেরণা প্রকল্পের তিনটি অংশের সম্পূর্ণ পরীক্ষালব্ধ বিশ্লেষণের ফলাফল তুলে ধরব। বর্তমানে, নতুন অবদানের প্রভাব, পরবর্তী ধাপে গমন, এবং ব্যক্তিগতকৃত প্রশংসা পাইলট উইকিতে ক/খ পরীক্ষণের মধ্যে আছে।

এর মধ্যে ব্যক্তিগতকৃত প্রশংসা প্রকল্পের গুরুত্বপূর্ণ নির্দেশকসমূহ প্রকাশিত হয়েছে। যদিও বর্তমানে আমাদের প্রাপ্ত নমুনাক্ষেত্র ছোট, তবুও ফলাফল আশাব্যঞ্জক। এই ফলাফলে দেখা গেছে যে মেন্টরগণ বিজ্ঞপ্তি পেয়ে প্রশংসাযোগ্য পরামর্শগ্রহীতাদের দেখছেন।



গ্রোথ আইপি সম্পাদনার পরিবর্তনে ভূমিকা রাখে
গ্রোথ দল বর্তমানে আইপি সম্পাদনা: প্রাইভেসি উন্নয়ন ও ক্ষতি দমন নিয়ে কাজ করছে। এটা এমন একটা প্রকল্প যা একাধিক ফাউন্ডেশনের দলকে নিয়ে এগোচ্ছে। গ্রোথ দল দুটি মূল ক্ষেত্রে এই সকল সাময়িক অ্যাকাউন্টের কথা ভাবছে দুটি দিক থেকে:


 * লগ-আউট হওয়া ব্যবহারকারীর অভিজ্ঞতা, যিনি একজন সাময়িক অ্যাকাউন্টধারীতে পরিণত হয়েছেন,
 * গ্রোথের সম্প্রসারণ ও বৈশিষ্ট্য পরিবর্তন করা, যেন সেগুলো সাময়িক অ্যাকাউন্টের ক্ষেত্রেও কাজ করে।



সম্প্রদায় কনফিগারেশন ২.০
আমরা এখনো সম্প্রদায় কনফিগারেশন ২.০ প্রকল্পের প্রাথমিক ধাপে আছি:
 * আমরা উইকিমিডিয়া ফাউন্ডেশনের অভ্যন্তরীণ প্রয়োজনগুলো গুছিয়ে নিচ্ছি, সম্প্রদায়ের মতামতসহ।
 * আমরা নকশার উন্নয়ন নিয়ে অনুসন্ধান শুরু করেছি।
 * আমরা একইরকম সরঞ্জামগুলো পর্যালোচনা করছি যা অন্যান্য ক্ষেত্রে বিদ্যমান।

 গ্রোথ দলের নিউজলেটার প্রস্তুত করেছে গ্রোথ দল এবং বার্তা রেখেছে বট • মতামত দিন • সাবস্ক্রাইব বা আনসাবস্ক্রাইব করুন।  